POSTUPCI NABAVE ZA OSOBE KOJE NISU OBVEZNICI

 ZAKONA O JAVNOJ NABAVI

PRAVILA O PROVEDBI POSTUPAKA NABAVA ZA NEOBVEZNIKE ZAKONA O JAVNOJ NABAVI (ZOSI)

**POZIV NA DOSTAVU PONUDE**

**Naziv nabave**: Izvođenje radova – gradnja - POSLOVNO – PROIZVODNA ZGRADA I NABAVA I INSTALACIJA FOTONAPONSKE ELEKTRANE 100 Kw

Broj nabave: 001/2023

1. **OPĆI PODACI**
	1. **Podaci o Naručitelju** (NOJN):

|  |  |
| --- | --- |
| Naziv naručitelja | Veličko d.o.o. |
| Sjedište | Dr.Franje Tuđmana 2J, 34 330 Velika, Hrvatska |
| OIB | 73582986130 |
| Odgovorna osoba | Ana Blažević, direktor |
| Telefon | +385 (0)97 794 05 43 |
| Elektronička pošta | info.velicko@gmail.com  |
| Internetska stranica | <https://velicko.hr/>. |

**Podaci o osobi zaduženoj za komunikaciju s Ponuditeljima**

|  |  |
| --- | --- |
| Ime i prezime | Ana Blažević |
| Adresa | Dr.Franje Tuđmana 2J, 34 330 Velika, Hrvatska |
| Broj telefona | +385 (0)97 794 05 43 |
|  |  |
| Elektronička pošta | info.velicko@gmail.com  |
|  |  |

* 1. **Nabava se provodi temeljem**:

POSTUPCI NABAVE ZA OSOBE KOJE NISU OBVEZNICI ZAKONA O JAVNOJ NABAVI

PRAVILA O PROVEDBI POSTUPAKA NABAVA ZA NEOBVEZNIKE ZAKONA O JAVNOJ NABAVI (ZOSI)

* 1. **Evidencijski broj nabave**

 001/2023

1. **PODACI O PREDMETU NABAVE:**
	1. **Predmet nabave**
	2. **Nabava je podijeljena u dvije grupe:**

 **Grupa 1- IZVOĐENJE RADOVA – GRADNJA - POSLOVNO – PROIZVODNA ZGRADA**

 **Grupa 2 - NABAVA I INSTALACIJA FOTONAPONSKE ELEKTRANE 100 Kw**

Tvrtka Veličko d.o.o. provodi projekt **za razvoj novih tehnologija i poslovnih procesa u cilju zapošljavanja i održavanja zaposlenosti u integrativnim radionicama** sukladno projektnoj prijavi na Poziv na dostavu projektnih prijava za dodjelu bespovratnih sredstava za razvoj novih tehnologija i poslovnih procesa u cilju zapošljavanja i održavanja zaposlenosti u integrativnim radionicama, kojeg je raspisao Zavod za vještačenje, profesionalnu rehabilitaciju i zapošljavanje osoba s invaliditetom (ZOSI) , a prema Ugovoru 04/2023 potpisanom dana 23. siječnja 2023. Projekt se odnosi na gradnju nove poslovno proizvodne zgrade. Predmet nabave je gradnja poslovno proizvodne zgrade na adresi Velika, Velika, Ulica dr. Franje Tuđmana, k.č.br. 2059/7, k.o. Velika. Radovi se sastoje od izvođenja građevinsko – obrtničkih radova, strojarskih radova, elektrotehničkih radova i uređenja vanjskog okolišate instalacije fotonaponske elektrane i nabave opreme.

Ponuditelj može podnijeti ponudu za jednu ili sve grupe predmeta nabave. U ponudi moraju biti ponuđene sve stavke unutar grupe na način kako je to definirano u troškovniku. Ponuditelj za svaku grupu može dostaviti samo jednu ponudu. Ponuditelju koji preda ili sudjeluje u više ponuda unutar jedne grupe, biti će odbijene sve njegove ponude.

Radovi koji su predmet nabave izvode se temeljem:

Projektno i tehničke dokumentacije sukladno s Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/2013).

Glavni projekt, GLP- DD-042-22, sastoji se od:

**MAPA 1**

**arhitektonski projekt**, oznake TD-44-22

 projektant: Marijan Pandžić, dipl.ing.arh., broj ovlaštenja A2982

 projektantski ured: PUNI KRUG d.o.o. Županijska 5, Požega, OIB: 56672256723

**MAPA 2**

**građevinski projekt - PROJEKT KONSTRUKCIJE**, oznake TD: DD-042-22

 projektant: Darko Domičić, dipl.ing.građ., broj ovlaštenja G3759

 projektantski ured: DOMINO DIZAJN d.o.o. , Županijska 5, Požega, OIB: 74398535985

**MAPA 3**

**STROJARSKI PROJEKT-PROJEKT STROJARSKIH INSTALACIJA**, oznake SP-1020-221

 projektant: Darko Grgić, dipl.inž.stroj., broj ovlaštenja S461

 projektantski ured: GRGA d.o.o. Dragutina Lobe 49, Nova Gradiška, OIB: 53838513081

**MAPA 4**

**STROJARSKI PROJEKT-PROJEKT INSTALACIJA VODOVODA i ODVODNJE**, oznake VIO-1020-22

 projektant:, Darko Grgić, dipl.inž.stroj., broj ovlaštenja S461

 projektantski ured: GRGA d.o.o. Dragutina Lobe 49, Nova Gradiška, OIB: 53838513081

**MAPA 5**

**ELEKTROTEHNIČKI PROJEKT PROJEKT INSTALACIJE JAKE I SLABE STRUJE i GROMOBRANA**, oznake TD:88/22 DD

godine

 projektant: Ivica Čabraja, mag.ing.el., broj ovlaštenja E3096

 projektantski ured: ET projekt d.o.o. Požega, OIB: 05128411490

**MAPA 6**

ELEKTROTEHNIČKI PROJEKT-PROJEKT SUNČANE ELEKTRANE, oznake TD:29-23

 projektant: Ivan Dabro, dipl.ing.el., broj ovlaštenja E2120

 projektantski ured: Euro-S 2000 d.o.o., Božidara Dodiga 4, Zagreb, OIB: 83452811402

**MAPA 7**

**ELEKTROTEHNIČKI PROJEKT PROJEKT VATRODOJAVE**, oznake TD:88/22-VD

 projektant: Ivica Čabraja, mag.ing.el., broj ovlaštenja E3096

 projektantski ured: ET projekt d.o.o. Požega, OIB: 05128411490

**MAPA 8**

**GRAĐEVINSKI PROJEKT - PROJEKT NISKOGRADNJE i MANIPULATIVNIH POVRŠINA,** oznake TD: DD-042-22-N

 projektant: Darko Domičić, dipl.ing.građ., broj ovlaštenja G3759

 projektantski ured: DOMINO DIZAJN d.o.o. , Županijska 5, Požega, OIB: 74398535985

Potvrde glavnog projekta:

 Hrvatske vode, VGO za srednju i donju Savu, HR-35000 Slavonski Brod, Šetalište braće Radića 22 – **Potvrda glavnog projekta (vodopravna potvrda Hrvatskih voda), KLASA: 325-09/23-03/0002071, URBROJ: 374-3103-1-23-2 od 22.02.2023. godine**

 Državni inspektorat, Područni ured Osijek, Sanitarna inspekcija, HR-31000 Osijek, Ulica Hrvatske Republike 21 – **utvrđeni posebni uvjeti- sanitarno-tehnički uvjeti i uvjeti zaštite od buke, KLASA: 540-02/23-03/1577, URBROJ: 443-02-01-16-23-2 od 17.02.2023.**

 Ministarstvo unutarnjih poslova, Ravnateljstvo civilne zaštite, Područni ured civilne zaštite Osijek, Služba civilne zaštite Požega, Odjel inspekcije, HR-34000 Požega, Josipa Runjanina 1 – Izdana je **utvrđeni posebni uvjeti-Posebni uvjeti građenja, KLASA: 245-02/23-03/1428, URBROJ: 511-01-383-23-2-DJ od 15.02.2023. godine**

 TEKIJA d.o.o., HR-34000 Požega, Vodovodna 1 – **utvrđeni uvjeti priključenja- Posebni uvjeti građenja, br SP-23/23 od 15.02.2023.**

 HEP-Operator distribucijskog sustava d.o.o., Elektra Požega, HR-34000 Požega, Primorska 24 –. **utvrđeni uvjeti priključenja-elektoenergetska suglasnost (EES) BROJ: 4021-70159275-100000627od 21.02.2023. godine**

 Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9 – **utvrđeni posebni uvjeti-Posebni uvjeti gradnje, KLASA:**

**361-03/23-01/3225, URBROJ: 376-05-3-23-02 od 27.02.2023. godine**

 HEP-PLIN d.o.o., Pogon Požega, HR-34000 Požega, Primorska 24 – dostavljeno očitovanje da nema posebnih uvjeta -posebni uvjeti i uvjeti priključenja, broj : F20006/23MG od 17.02.2023

 Županijska uprava za ceste Požeško-slavonske županije, HR 34000 Požega, Matije Gupca 6 – nije utvrđeno u roku smatra se da posebnih uvjeta nema

 Općina Velika HR-34000 Velika, Zvonimirova 1 - nije utvrđeno u roku smatra se da posebnih uvjeta nema

**Cilj**

Osigurati kvalitetno i pravovremeno izvršenje radova gradnje nove proizvodno poslovne zgrade i instalaciju fotonaponske elektrane u skladu sa potpisanim Ugovorom

**Zajednica ponuditelja nije dozvoljena.**

* 1. **Tehničke specifikacije/ opis poslova**

Radove je potrebno izvršiti sukladno Tehničkom opisu konstrukcije (Prilog I), Troškovniku sa specifikacijama (Prilog 2).

* 1. **Količina predmeta nabave**

Količina predmeta nabave je definirana u troškovniku sa specifikacijama (Prilog 2). Količina je točna.

**Troškovnik**
Troškovnik je sastavni dio ove Dokumentacije za nadmetanje.

Način obračuna radova jest prema stvarno izvedenim količinama i ugovorenim jediničnim cijenama. Ponuditelj je dužan popuniti sve stavke troškovnika. Za sve norme, tipove i modele navedene u troškovniku primjenjuje se „ili jednakovrijedno“. Sam dokaz jednakovrijednosti dužan je u ponudi, bilo kojim prikladnim sredstvom, dokazati ponuditelj. Taj dokaz mogu biti tehničke specifikacije i tehnički listovi proizvođača, katalozi i sl. Dokazi jednakovrijednosti nude se u svrhu ocjene da li priloženi proizvodi imaju tražene karakteristike proizvoda. Ponuditelj je dužan ponuditi i upisati jedinične cijene i ukupne iznose za sve stavke u Troškovniku. Ukoliko se stavka iskazuje kao komplet, ali se sastoji od više podstavki, ponuditelj mora ponuditi i upisati jedinične cijene i za te podstavke ukoliko su za podstavke upisane jedinice mjere i količine, a ujedno mora i iskazati ukupnu cijenu za cijelu stavku, odnosno komplet. Ukoliko su u stavci Troškovnika podstavke navedene u smislu opisa cijele stavke kao kompleta te nisu navedene količine i jedinice mjere za podstavke, u tom se slučaju nudi i upisuje jedinična cijena samo za cjelokupnu stavku, odnosno komplet.

Mjerodavne su jedinične cijene upisane u Troškovniku. Popust i svi troškovi moraju biti uračunati u ponuđenim i upisanim jediničnim cijenama u stavkama Troškovnika.

U slučaju da ponuditelj ne postupi sukladno ovim uputama, Naručitelj će takvu ponudu smatrati nepotpunom i neprihvatljivom.
Troškovnik mora biti potpisan od strane osobe po zakonu ovlaštene za zastupanje gospodarskog subjekta, te ovjeren žigom.

* 1. **Navod o podijeli nabave ugovora u više faza**

|  |  |
| --- | --- |
| Izvođenje građevinsko–obrtničkih radova | Ukupno trajanje do 01.10.2023. |
| Uvođenje eletrotehničkih instalacija | Tijekom 4. mjeseca izvođenja radova. Rok za završetak 01.10.2023.  |
| Uređenje vanjskog okoliša | Tijekom 4. mjeseca izvođenja radova. Rok za završetak 01.10.2023. |

Druga i treća faza počinje teći po primitku obavijesti o datumu početka isporuke/izvođenja. U slučaju potrebe i bez dodatne naknade Izvođaču, Naručitelj, odnosno Ovlaštena osoba Naručitelja u njegovo ime, može zadržati do najviše 30 dana od prethodne faze provedbe ugovora.

* 1. **Mjesto isporuke predmeta nabave:**

Radovi koji su predmet nabave izvodit će se na adresi Velika, Ulica dr. Franje Tuđmana 2J,

k.č.br. 2059/7, k.o. Velika, sukladno važećem aktu o građenju iz točke 2.2. ovog Poziva na dostavu ponude.

* 1. **Rok isporuke predmeta nabave**:

**Rok završetka radova**: **01.10.2023.**
Ponuditelji su dužni uz ponudu priložiti terminski plan izvođenja radova iz kojega je vidljiva planirana dinamika izvođenja radova te financijski plan plaćanja po situacijama.

Naručitelj će Izvoditelja radova uvesti u posao u roku ne dužem od 10 kalendarskih dana od dana obostranog potpisa Ugovora. Početak izvođenja radova započinje potpisom zapisnika o uvođenju u posao i preuzimanjem projektne dokumentacije od Naručitelja. Pisano uvođenje u posao smatra se izvršenim predajom dokumentacije te rješenjem svih eventualnih nejasnoća i smetnji za nesmetano odvijanje izvođenja radova, o čemu će biti sačinjen zapisnik.

Izvoditelj je obvezan po uvođenju u posao dostaviti revidirani terminski plan izvođenja radova i financijski plan plaćanja po situacijama.
Izvoditelj i Naručitelj imaju pravo na produženje roka izvođenja radova u sljedećim slučajevima:
– uslijed nastupa više sile,
– uslijed mjera predviđenih aktima javnopravnih tijela,
– uslijed pisanog zahtjeva Naručitelja za prekidom radova.
Pod višom silom podrazumijevaju se prirodni događaji, npr. poplave, požari i sl. ili pak ljudske radnje koje utječu na tijek radova, kao npr. karantena, iznenadno ograničenje robama bitnim za odvijanje radova i sl., a koji događaji se nisu mogli predvidjeti i otkloniti.

Izvoditelj i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka izvođenja radova osim u slučaju kad su mjere predviđene aktima javnopravnih tijela donesene isključivo zbog krivnje Izvoditelja.
Izvoditelj će Naručitelju platiti penale po dnevnoj stopi od 2‰ (dvapromila) za svaki dan zakašnjenja dovršetka radova u odnosu na utvrđeni rok, ukoliko je do zakašnjenja došlo krivnjom Izvoditelja.
Ukupni iznos penala ne može prekoračiti iznos od 15% od ukupno ugovorenih radova.
Završetkom radova smatra se datum koji je nadzorni inženjer Naručitelja potvrdio kao datum s kojim su svi ugovoreni radovi izvedeni u cijelosti te izvršenu primopredaju radova, što se evidentira u potpisanom zapisniku o primopredaji. Zapisnik o preuzimanju radova i okončanom obračunu potpisuju ovlaštena osoba za zastupanje Naručitelja, Izvoditelj i Glavni nadzorni inženjer.

1. **OBAVEZNI RAZLOZI ISKLJUČENJA PONUDITELJA**

Naručitelj je obavezan isključiti Ponuditelja iz postupka nabave ako:
**3.1.** je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima; ili
**3.2.** nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja; ili
**3.3.** je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije; ili
**3.4.** je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima; ili
**3.5.** je u posljednje dvije godine do početka postupka nabave učinio težak profesionalni propust koji NOJN može dokazati na bilo koji način; ili
**3.6.** se sukob interesa ne može učinkovito ukloniti izuzimanjem članova Odbora za nabavu/osoba ovlaštenih za zastupanje NOJN-a ili poduzimanjem drugih mjera.

Za potrebe utvrđivanja okolnosti iz točke 3. gospodarski subjekt u ponudi dostavlja Izjavu iz Obrasca 4. ove Dokumentacije za nadmetanje. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca računajući od dana početka postupka nabave.
Odredbe poglavlja 3. odnose se i na podizvoditelje, tj. Ponuditelj je za sve podizvoditelje prikazane u ponudi dužan dokazati da ne postoje razlozi isključenja.

**NAPOMENA:** NOJN može, u bilo kojem trenutku postupka nabave, zahtijevati od bilo kojeg
ponuditelja, a posebice odabranog ponuditelja da prije sklapanja ugovora, dostavi jedan ili više dokumenata (potvrda, izvoda i sl.) koji potvrđuju da se ponuditelj ne nalazi u situacijama navedenim u ovom poglavlju, ako se takvi dokumenti izdaju u zemlji sjedišta gospodarskog subjekta te ih on može ishoditi, i to:

⎯ **za točku 3.2.:**
a) potvrdu Porezne uprave o stanju duga koja ne smije biti starija od 30 dana računajući od dana početka postupka javne nabave, ili
b) važeći jednakovrijedni dokument nadležnog tijela države sjedišta ponuditelja, ako se ne izdaje potvrda iz točke 3.2., ili
c) izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana početka postupka nabave, ako se u državi sjedišta ponuditelja ne izdaje potvrda iz točke a) ili jednakovrijedni dokument iz točke b).

⎯ **za točku 3.4.:**
a) izvod iz sudskog, obrtnog ili drugog odgovarajućeg registra države sjedišta ponuditelja koji ne smije biti stariji od tri mjeseca računajući od dana početka postupka javne nabave, ili
b) važeći jednakovrijedni dokument koji je izdalo nadležno sudsko ili upravno tijelo u državi sjedišta ponuditelja, ako se ne izdaje izvod iz točke a) ili izvod ne sadrži sve podatke potrebne za utvrđivanje tih okolnosti koji ne može biti stariji od tri mjeseca računajući od dana početka postupka javne nabave ili
c) izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta ponuditelja ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana početka postupka javne nabave, ako se u državi sjedišta ponuditelja ne izdaje izvod iz točke a) ili dokument iz točke b) ili oni ne sadrže sve podatke potrebne za utvrđivanje tih okolnosti.

⎯ **za točku 3.5.:**

Težak profesionalni propust u smislu točke 3.5. je postupanje ponuditelja u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o javnoj nabavi, a koje je takve prirode da čini ponuditelja neprikladnom i nepouzdanom stranom ugovora o nabavi koji Naručitelj namjerava sklopiti. Težak profesionalni propust kod izvršenja ugovora o nabavi je takvo postupanje ponuditelja koje ima kao posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje Naručitelj na temelju objektivne procjene okolnosti svakog pojedinog slučaja.

⎯ **za točku 3.6.**:

postojanje sukoba interesa dokazuje Naručitelj na temelju objektivne procjene okolnosti svakog pojedinog slučaja.

1. **UVJETI I DOKAZI KVALIFIKACIJE PONUDITELJA**
U svrhu utvrđivanja kvalifikacija ponuditelja za izvršenja ugovora Ponuditelji, odnosno, su dužni u svojoj ponudi priložiti dokaze kojima dokazuju svoju:
⎯ pravnu i poslovnu sposobnost,
⎯ financijsku sposobnost te
⎯ tehničku i stručnu sposobnost.

**4.1. PRAVNA SPOSOBNOST**

**4.1.1. Ponuditelj mora biti pravno i poslovno sposoban.**

Kao **dokaz** ispunjenja uvjeta pravne sposobnosti ponuditelj dostavlja izvod iz sudskog, obrtnog, strukturnog ili drugog odgovarajućeg registra države sjedišta ponuditelja, ne stariji od tri mjeseca računajući od dana početka postupka nabave**.**

**4.1.2**. **Ovlaštenje za obavljanje djelatnosti građenja na teritoriju Republike Hrvatske**

Ponuditelj mora posjedovati posebno ovlaštenje za građenje sukladno Zakonu o poslovima i djelatnostima prostornog uređenja i gradnje (NN 78/15, 118/18 i 110/19).

U slučaju izvođenja radova putem podizvoditelja traženu sposobnost obvezni su pojedinačno dokazati podizvoditelji, koji će graditi i/ili izvoditi radove na građevini koja je predmet ove nabave.

Dokumenti za potrebe obavljanja djelatnosti građenja na području Republike Hrvatske:
**Na području Republike Hrvatske graditi i/ili izvoditi radove na građevini može pravna** **osoba ili fizička osoba obrtnik koja je registrirana za obavljanje djelatnosti građenja**, odnosno za izvođenje pojedinih radova sukladno članku 29. Zakona o poslovima i djelatnostima prostornog uređenja i gradnje (NN 78/15, 118/18 i 110/19).

Ovaj uvjet dokazuje se odgovarajućim izvodom iz sudskog, obrtnog, strukovnog ili drugog
odgovarajućeg registra Republike Hrvatske iz kojeg mora biti vidljivo da je gospodarski subjekt registriran za obavljanje djelatnosti građenja odnosno za izvođenje pojedinih radova.

**Strana pravna osoba** sa sjedištem u drugoj državi ugovornici Europskog gospodarskog
prostora:
⎯ može u Republici Hrvatskoj na privremenoj i povremenoj osnovi obavljati one poslove koje je prema propisima države u kojoj ima sjedište ovlaštena obavljati nakon što o tome obavijesti Ministarstvo nadležno za poslove graditeljstva i prostornog uređenja Republike Hrvatske i ishodi potvrdu istog Ministarstva da može na privremenoj i povremenoj osnovi obavljati djelatnost građenja na području Republike Hrvatske.

U tu svrhu strana pravna osoba sa sjedištem u drugoj državi ugovornici Europskog
gospodarskog prostora dostavlja:

• odgovarajući dokument iz kojeg mora biti vidljivo da u zemlji poslovnog nastanka može
obavljati djelatnost građenja, odnosno da može obavljati izvođenje pojedinih radova,

• izjavu, kojom se gospodarski subjekt obvezuje u slučaju da njegova ponuda bude
odabrana da će najkasnije do dana potpisa Ugovora, dostaviti Potvrdu/Obavijest
Ministarstva nadležnog za poslove graditeljstva i prostornog uređenja Republike
Hrvatske kojom se stranom gospodarskom subjektu odobrava na privremenoj i
povremenoj osnovi obavljati djelatnost građenja koju je prema propisima države u
kojoj ima sjedište ovlaštena obavljati. Izjavu daje osoba koja je po zakonu ovlaštena za zastupanje gospodarskog subjekta.

⎯ može u Republici Hrvatskoj trajno obavljati djelatnost građenja pod istim uvjetima kao
i pravna osoba sa sjedištem u Republici Hrvatskoj, odnosno mora biti registrirana za
obavljanje djelatnosti građenja, odnosno za izvođenje pojedinih radova sukladno
Zakonu o poslovima i djelatnostima prostornog uređenja i gradnje (NN 78/15, 118/18 i 110/19)
(temeljem članka 612. Zakona o trgovačkim društvima inozemna trgovačka društva ne
mogu trajno obavljati djelatnost na području Republike Hrvatske dok tamo ne osnuju
podružnicu).
Ovaj uvjet dokazuje se odgovarajućim izvodom iz sudskog, obrtnog, strukovnog ili drugog
odgovarajućeg registra Republike Hrvatske iz kojeg mora biti vidljivo da je registrirana za
obavljanje djelatnosti građenja, odnosno za izvođenje pojedinih radova.
3. Strana pravna osoba sa sjedištem u trećoj državi koja u trećoj državi obavlja djelatnost
građenja ima pravo u Republici Hrvatskoj pod pretpostavkom uzajamnosti privremeno ili
povremeno obavljati djelatnost građenja u skladu sa Zakonom o poslovima i djelatnostima
prostornog uređenja i gradnje i drugim posebnim propisima (NN 78/15, 118/18 i 110/19).
Strana pravna osoba mora dokazati da u zemlji svog poslovnog nastanka može obavljati
djelatnost građenja, odnosno izvođenje pojedinih radova. U tu svrhu gospodarski subjekt
dostavlja odgovarajući dokument iz kojeg mora biti vidljivo da u zemlji poslovnog nastanka
može obavljati djelatnost građenja, odnosno da može obavljati izvođenje pojedinih radova.
Ukoliko odabrani Ponuditelj do potpisa Ugovora ne dostavi Naručitelju dokument potreban za
obavljanje djelatnosti građenja ovakve građevine u Republici Hrvatskoj, smatrat će se da je
odustao od ponude.

**4.1.3. Ovlašteni voditelj građenja**

Ponuditelj mora dokazati da izvođač ima zaposlenog jednog ovlaštenog voditelja građenja sukladno članku 30. Zakona o poslovima i djelatnostima prostornog uređenja i gradnje NN 78/15, 118/18 i 110/19). U slučaju izvođenja radova putem podizvoditelja traženu sposobnost iz ove točke obvezan je dokazati bilo koji podizvoditelj koji će graditi i/ili izvoditi radove na građevini koja je predmet ove nabave, a ostali podizvoditelji koji će graditi i/ili izvoditi radove na građevini koja je predmet ove nabave mogu imati zaposlenog jednog ovlaštenog voditelja građenja građevinske struke.

Kao **dokaz** ispunjenja uvjeta pravne sposobnosti ponuditelj dostavlja :

- potvrdu o upisu u odgovarajući imenik Komore za minimalno voditelja građenja građevinske struke.

Naručitelj će odbiti ponudu navedenog ponuditelja, te odabrati slijedećeg najpovoljnijeg ponuditelja, sukladno izvršenom rangiranju u postupku ocjene ponuda.

* 1. **Financijska sposobnost**

**4.2.1**. Ponuditelj mora dokazati da je ostvario **ukupni godišnji promet za svaku od tri posljednje** **dostupne financijske godine (2020., 2021., i 2022.)**, ovisno o datumu osnivanja ili početka obavljanja djelatnosti gospodarskog subjekta, ako je informacija o ovim prometima dostupna, minimalno u iznosu procijenjene vrijednosti nabave.

Kao **dokaz** ispunjenja uvjeta financijske sposobnosti ponuditelj dostavlja račun dobiti i gubitka za navedene godine ili drugi odgovarajući financijski izvještaj.

**4.2.2.** **Ponuditelj mora dokazati da ispunjava uvjet solventnosti odnosno da njegov glavni račun** **nije bio u blokadi više od 7 (sedam) dana u prethodnih šest mjeseci od dana početka** **postupka nabave.**

Traženim dokazom financijske sposobnosti, gospodarski subjekt dokazuje da ima stabilno financijsko poslovanje na način da ne može dovesti u pitanje izvršenje svojih ugovornih obveza, a posljedično tome i izvršenje obveza Naručitelja prema krajnjim korisnicima svojih usluga. Procjena Naručitelja je da je blokada računa dulja od 7 (sedam) dana ukupno u prethodnih šest mjeseci pokazatelj da gospodarski subjekt nije u mogućnosti podmirivati svoje tekuće dospjele obveze, što posljedično može dovesti do nemogućnosti izvršavanja ugovora prema Naručitelju sukladno Ponudi.

Kao **dokaz** ispunjenja uvjeta financijske sposobnosti ponuditelj dostavlja:

- obrazac BON-2/SOL-2 za glavni račun (račun za izvršenje). Glavni račun je račun za redovno poslovanje na kojem se izvršavaju nalozi za plaćanje zakonskih obveza i javnih prihoda, nalozi za naplatu vrijednosnih papira i instrumenata osiguranja plaćanja te nalozi s naslova izvršenja sudskih odluka i drugih ovršnih isprava i na kojem se vodi evidencija o neizvršenim osnovama za plaćanje. Dokaz mora biti ovjeren žigom i potpisom od strane bankarske ili druge financijske institucije.
Gospodarski subjekti sa sjedištem izvan Republike Hrvatske uvjet iz ovog poglavlja dokazuju
jednakovrijednim dokumentom koji sadrži sve podatke potrebne za utvrđivanje ispunjavanja uvjeta.
Ukoliko u zemlji sjedišta Ponuditelja nije moguće ishoditi odgovarajući dokument sa svim podacima potrebnim za utvrđivanje ispunjenja uvjeta iz ove točke, tada gospodarski subjekt dostavlja dokument sa svim podacima koje može dobiti te izjavu potpisanu od ovlaštene osobe Ponuditelja u kojoj stoji koje podatke nije moguće dobiti u njegovoj zemlji sjedišta. U slučaju da Ponuditelj dostavlja dokazne dokumente u kojima je iznos izražen u drugoj stranoj valuti, primjenjuje se srednji tečaj Hrvatske narodne banke na dan izrade ponude.

**4.3.TEHNIČKA I STRUČNA SPOSOBNOST**

**4.3.1.** **Popis ugovora o radovima**

Ponuditelj mora dokazati da je uredno izvršio minimalno jedan, isti ili sličan ugovor
predmetu nabave, koji su izvršeni do dana početka postupka nabave i tijekom tri godine koje prethode toj godini (2019.- 2022.).

Ugovor ili zbrojena vrijednost ugovora ( maksimalno pet ugovora ) moraju biti najmanje. 530.891,23 eura. Razmjeran iznos procijenjenoj vrijednosti nabave znači da je zbrojeni iznos izvršenih ugovora 530.891,23 eura.

Kao **dokaz** ispunjenja uvjeta tehničke i stručne sposobnosti ponuditelj dostavlja izjavu osobe po zakonu ovlaštene za zastupanje gospodarskog subjekta. Izjava sadrži popis značajnih ugovora o izvršenju radova te mora sadržavati sljedeće podatke:

• naziv i sjedište ugovorne strane;

• predmet ugovora;

• vrijednost radova;

• datum i mjesto izvođenja radova;

• navod jesu li radovi izvedeni u skladu s pravilima struke i uredno izvršeni

Popis sadržava predmet izvršenog ugovora, iznos izvršenog ugovora bez PDV-a i datum izvršenja te naziv druge ugovorne strane.

**NAPOMENA:** Kao dokaz ispunjenja uvjeta tehničke i stručne sposobnosti, NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi drugi prikladan dokaz, i to:

⎯ **potvrde druge ugovorne strane**. Potvrde o uredno ispunjenim ugovorima moraju, osim naziva i sjedišta ugovornih strana i predmeta ugovora, sadržavati i:vrijednost radova, datum i mjesto izvođenja radova te navod jesu li radovi izvedeni u skladu s pravilima struke i uredno izvršeni. *Ako nije moguće ishoditi potvrdu, NOJN će prihvatiti izjavu ponuditelja uz dokaz da je potvrda zatražena.*

**4.4.** Kao dokaz da gospodarski subjekt ispunjava uvjete kvalifikacije iz točaka 4.1.-4.3. ove
Dokumentacije za nadmetanje ponuditelj će dokazati potpisanom izjavom osobe po zakonu
ovlaštene za zastupanje gospodarskog subjekta koju dostavlja s ponudom.

Prijedlog navedene izjave čini Prilog 5.ovog Poziva na dostavu ponude.

1. **PODACI O PONUDI**

**5.1. Sadržaj i način izrade ponude**
Ponuda mora biti izrađena u elektronskom obliku PDF ili neki drugi needitivni oblik, Pri izradi ponude, Ponuditelj se mora pridržavati zahtjeva i uvjeta iz ovog Poziva na dostavu ponude. Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Ponuda se zajedno s pripadajućom dokumentacijom izrađuje na hrvatskom jeziku.

Ako je ponuda izrađena u dva ili više dijelova, ponuditelj mora u sadržaju ponude navesti od koliko se dijelova ponuda sastoji. Dijelove ponude kao što su uzorci, katalozi, mediji za pohranjivanje podataka i sl. ponuditelj obilježava nazivom i navodi u sadržaju ponude kao dio ponude.

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod i datum biti potvrđeni potpisom ponuditelja.

**5.2. Pravila dostave dokumenata**

Sve tražene dokumente i dokaze koji se dostavljaju sukladno zahtjevima Ponuditelji mogu dostaviti u izvorniku, ovjerenim ili neovjerenim preslikama. Navedeno se ne odnosi na izjave koje moraju biti u izvorniku. Prije donošenja odluke o odabiru, Naručitelj može od najpovoljnijeg Ponuditelja zatražiti dostavu izvornika ili ovjerenih preslika traženih dokumenata (Izjave, potvrde, isprave, izvodi, ovlaštenja i sl.). Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati. Naručitelj će odrediti primjereni rok za dostavu izvornika ili ovjerenih preslika. U slučaju postojanja sumnje u istinitost podataka u priloženim dokumentima ili izjavama ponuditelja iz ove točke, naručitelj se može obratiti nadležnim tijelima radi dobivanja informacija o situaciji tih ponuditelja, a u slučaju da se radi o ponuditelju sa sjedištem u drugoj državi naručitelj može zatražiti suradnju nadležnih vlasti.

**5.3. Način dostave ponude**

Ponuda se dostavlja elektronskim putem na adresu elektronske pošte: info.velicko@gmail.com

S naznakom : dostava ponude za nabavu 001/2023 – „NE OTVARAJ PRIJE ROKA“

Ponude i dokumentacija priložena uz ponude, ne vraćaju se ponuditelju.

Alternativne ponude nisu dopuštene.

Ponuditelj može do isteka roka za dostavu ponuda dostaviti ispravak ili izmjenu ponude. U tom slučaju se vrijeme dostave ponude računa dostava ispravka ili izmjene ponude

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

**5.4. Datum, vrijeme i mjesto dostave ponuda**

Ponuda mora biti zaprimljena od strane Naručitelja, najkasnije do: **19.05.2023. godine u 12,00 sati,** na elektronsku adresu Naručitelja iz točke 5.3. Poziva na dostavu ponude. -

**5.5. Način određivanja cijene ponude**

Ponuditelj dostavlja ponudu s cijenom u eurima. Cijena ponude piše se brojkama. Cijena ponude je nepromjenjiva tijekom trajanja ugovora o nabavi. U cijenu ponude moraju biti uračunati svi troškovi Izvršitelja (svih djelatnika koji će obavljati predmetne poslove – rad u vremenu dužem od 8 sati dnevno, subotom, nedjeljom i praznikom, dnevnice i sl.) i popusti.
Ponuditelj je dužan ponuditi, tj. upisati cijenu (zaokružene na dvije decimale) za svaku stavku
Troškovnika te cijenu ponude, na način kako je to određeno Troškovnikom, te upisati cijenu ponude, na način kako je to određeno u Ponudbenom listu.

Ako ponuditelj ili njegov podizvoditelj nije u sustavu PDV-a, tada je to potrebno naznačiti u Ponudbenom listu.

Pri formiranju cijene ponuditelj je obvezan uzeti u obzir sljedeće:
⎯ sav potreban rad, materijal, alat, dobavu i dopremu na gradilište materijala i opreme, kao
i ugradnju opreme,

⎯ troškove pripreme i organizacije gradilišta te eventualne troškove vezane za zauzeće
javne površine, elaborate i sl., kao i troškove uklanjanja opreme i materijala, otpada i sl. s
gradilišta,

⎯ troškove osiguranja tijekom trajanja ugovora kod jednog od osiguravajućih društava,

⎯ troškove svih potrebnih ispitivanja i pribavljanja potrebne dokumentacije i potrebnih
atesta, kojima se dokazuje kakvoća izvedenih radova i ugrađenih proizvoda i materijala
(svi ugrađeni materijali i proizvodi moraju odgovarati važećim tehničkim propisima i
standardima, propisima zaštite na radu i ostalim pozitivnim propisima Republike Hrvatske).

Ponuditelj je obvezan prije dostavljanja ponude proučiti kompletnu projektnu dokumentaciju temeljem koje će ponuditi uslugu koja je predmet nabave. Ponuditelj se treba upoznati s lokacijom kao i s uvjetima za izvođenja radova, jer zbog nepoznavanja istih neće imati pravo na kasniju izmjenu svoje ponude (nakon isteka roka za dostavu ponuda) ili bilo koje druge odredbe iz Poziva na dostavu ponude.

Ponuditelji mogu izvršiti uvid u lokaciju gradilišta, kompletnu projektno-tehničku dokumentaciju te uvid u glavni projekt i potvrdu glavnog projekta, kao i dozvole temeljem kojih će se izvoditi radovi na gradnji građevine, radi procjene, na vlastitu odgovornost troškova, rizika i ostalih elemenata značajnih za izradu ponude. Uvid se može izvršiti na lokaciji Naručitelja svakog radnog dana do isteka roka za dostavom ponuda, u vremenu od 10.00 do 12.00 sati, uz prethodnu najavu na tel.: +385 97 794 05 43 ili e-mail: info.velicko@gmail.com , najmanje 24 sata prije pregleda.

**5.6. Rok valjanosti ponude**

Rok valjanosti ponude je najmanje **90 (devedeset) dana** od isteka roka za dostavu ponuda. Naručitelj će odbiti ponudu čija je valjanost kraća od zahtijevane. Ako istekne rok valjanosti ponude, Naručitelj će tražiti njegovo produljenje i u tu svrhu dati primjereni rok Ponuditelju. Na zahtjev Naručitelja, Ponuditelj može produžiti rok valjanosti svoje ponude.

**5.7. Trošak ponude**

Trošak pripreme i podnošenja ponude u cijelosti snosi Ponuditelj.

**6. ODREDBE KOJE SE ODNOSE NA ZAJEDNICU PONUDITELJA**

**Zajednica ponuditelja nije dozvoljena.**

**7. ODREDBE KOJE SE ODNOSE NA PODIZVODITELJE**

Ponuditelj, koji namjerava ustupiti dio ili dijelove ponude podizvoditeljima, u svojoj ponudi mora jasno navesti podatke o svim podizvoditeljima (naziv i sjedište) i podatke o dijelu ugovora koji namjerava dati u podugovor, te u tu svrhu ispuniti i dostaviti Obrazac 3. ovog Poziva.
Gospodarski subjekti koji namjeravaju dati dio ugovora u podugovor jednom ili više podizvoditelja dužni su u ponudi navesti sljedeće podatke:

- naziv ili tvrtku, sjedište, OIB (ili nacionalni identifikacijski broj prema zemlji sjedišta
gospodarskog subjekta, ako je primjenjivo) i broj računa podizvoditelja, i
- predmet, količinu, vrijednost podugovora i postotni dio ugovora o nabavi koji se daje u
podugovor.
U slučaju iz ove točke, gospodarski subjekt je dužan u ponudi dostaviti dokaze o nepostojanju razloga isključenja podizvoditelja kako je traženo točkom 3.ovog Poziva, te dokaz pravne sposobnosti podizvoditelja kako je traženo točkom 4.1. ovog Poziva na dostavu ponude.

Sudjelovanje podizvoditelja ne utječe na odgovornost odabranog ponuditelja za izvršenje ugovora.

**8. PREGLED I OCJENA PONUDE**

Povjerenstvo za odabir ponuda za nabavu nakon isteka roka za dostavu ponude pregledava i ocjenjuje sadržaj podnesene ponude u odnosu na uvjete iz Poziva na dostavu ponude.

Otvaranje i ocjena ponuda nije javno i mogu mu prisustvovati samo članovi povjerenstva.
U postupku pregleda i ocjene ponuda Naručitelj vrši:

⎯ provjeru formalne sukladnosti

⎯ procjenu postojanja razloga isključenja i ispunjenja uvjeta kvalifikacije

⎯ procjenu tehničke i materijalne sukladnosti

⎯ evaluaciju ponude na temelju kriterija za odabir - **najniža cijena**

 Kriterij za odabir:

Povjerenstvo za odabir ponuda će odabrati ponudu Ponuditelja koji dostavi ponudu u potpunosti u skladu sa zahtjevima iz ovog poziva za dostavu ponuda po kriteriju ispunjenja kvalifikacija (pravna sposobnost, financijska sposobnost, tehnička i stručna sposobnost) i temeljem najniže cijene i dati prijedlog odgovornoj osobi Naručitelja za sklapanje Ugovora s odabranim Ponuditeljem. O rezultatima odabira, Naručitelj će pravovremeno obavijestiti sve ponuditelje.

Tajnost podataka iz Poziva na dostavu i Ponude: Naručitelj i Ponuditelj su suglasni da će podatke iz Poziva na dostavu ponuda i iz Ponude čuvati kao tajne i da iste neće otkrivati neovlaštenim osobama.

**9. POJAŠNJENJE I UPOTPUNJAVANJE PONUDE**

Ako podaci ili dokumentacija koju trebao podnijeti ponuditelj jesu ili se čine nepotpuni ili pogrešni ili ako nedostaju određeni dokumenti, NOJN može tijekom pregleda i ocjene prijava i ponuda zahtijevati od tog kandidata ili ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti duži od 5 kalendarskih dana. Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacija smatra se izmjenom ponude. Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

Postupanje NOJN-a vezano uz pojašnjenje i upotpunjavanje prijava i ponuda, odnosno zahtjevi i postupanje NOJN-a, moraju biti u skladu s načelima jednakog tretmana i transparentnosti.

**10. VRSTA, SREDSTVO I UVJETI JAMSTVA**

**10.1. Jamstvo za uredno izvršenje ugovora**

Odabrani ponuditelj obvezan je u roku 8 (osam) dana od sklapanja ugovora dostaviti jamstvo za uredno ispunjenje ugovora u obliku bankarske garancije, za slučaj povrede ugovornih obveza od strane odabranog ponuditelja.

U bankarskoj garanciji mora biti navedeno da je korisnik garancije Naručitelj s kojim se sklapa ugovor.

Bankarska garancija mora biti bezuvjetna, neopoziva, i na "prvi poziv" korisnika garancije, "bez prigovora", u visini 20% od vrijednosti ugovora (sa PDV-om).

Rok valjanosti garancije mora biti 30 dana od dana isteka ugovora.

**10.2. Jamstvo za otklanjanje nedostataka u jamstvenom roku**
Odabrani ponuditelj mora prilikom primopredaje izvedenih radova dostaviti jamstvo za otklanjanje nedostataka u jamstvenom roku u obliku bankarske garancije zajedno uz

okončanu situaciju. Jamstveni rok za radove koji su predmet ovog ugovora iznosi najmanje

24 (dvadesetčetiri) mjeseca, od izvršene primopredaje.

Bankarska garancija mora biti bezuvjetna i ''bez prigovora'' naplativa na ''prvi poziv'' i izdana u korist naručitelja u visini od 5% (pet posto) od ukupne vrijednosti ugovora sa pripadajućim PDV-om.
Bankarska garancija mora ostati pravovaljana od datuma Zapisnika o primopredaji izvedenih radova do 30-tog (tridesetog) dana nakon datuma posljednje Potvrde o otklanjanju nedostataka u jamstvenom roku.

**11. ROK, NAČIN I UVJETI PLAĆANJA**
Izvoditelj će za izvedene radove ispostavljati mjesečne privremene situacije i okončanu situaciju.
Naručitelj je dužan provjeriti i ovjeriti privremene situacije, najkasnije u roku 10 dana, a okončanu u roku 20 dana, od zaprimanja situacije, prethodno ovjerene od strane stručnog nadzora građenja.

Naručitelj će izvoditelju platiti izvedene radove prema ovjerenim situacijama u roku do 30 dana od dana izdavanja računa.

Naručitelj će izvoditelju platiti izvedene radove prema ovjerenim situacijama u skladu sa Zakonom o financijskom poslovanju i predstečajnoj nagodbi („Narodne novine“ broj 108/12, 144/12, 81/13, 112/13, 71/15, 78/15), u roku do 30 dana od dana izdavanja računa, na žiro račun izvoditelja.

**12. PRILOZI**

Obrazac I – Ponudbeni list (samostalni ponuditelj)
Obrazac II – Podaci o podizvoditeljima
Obrazac III – Izjava o nepostojanju razloga za isključenje

Obrazac IV – Izjava o ispunjenju uvjeta kvalifikacije

Obrazac V – Troškovnik

Prilog 1 – Tehnički opis konstrukcije

Prilog 2 – Troškovnik sa specifikacijama

Velika, 05.05.2023.

 Direktorica:

 Ana Blažević

OBRAZAC I Poziva na dostavu ponude

PONUDBENI LIST

Broj nabave: 001/2023

Naziv nabave: Izvođenje radova – gradnja - POSLOVNO – PROIZVODNA ZGRADA I NABAVA I INSTALACIJA FOTONAPONSKE ELEKTRANE 100 Kw

* + - 1. **Naziv (tvrtka) i sjedište ponuditelja**

|  |  |
| --- | --- |
| **Zajednica ponuditelja**  | NE |
| **Ponuditelj:** |  |
| **Adresa:** |  |
| **OIB:** |  |
| **IBAN:** |  |
| **Ponuditelj u sustavu PDV-a (zaokružiti):** | DA NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta:** |  |

* + - 1. **Cijena ponude**

|  |  |
| --- | --- |
| **Cijena ponude u EURIMA bez PDV-a:** |  |
| **Iznos PDV-a :** |  |
| **Cijena ponude u EURIMA s PDV-om:** |  |

1. **Rok valjanosti ponude**

|  |  |
| --- | --- |
| **Rok valjanosti ponude:** |  |

**Svojim potpisom potvrđujemo da smo proučili i razumjeli Poziv na dostavu ponude za i sve uvjete**

U \_\_\_\_\_\_\_\_\_\_\_\_\_\_, \_\_/\_\_/20\_\_. ZA PONUDITELJA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime i potpis osobe ovlaštene za zastupanje gospodarskog subjekta)

OBRAZAC II Poziva na dostavu ponude

PODACI O PODIZVODITELJIMA

Broj nabave: 001/2023

Predmet nabave Izvođenje radova – gradnja - POSLOVNO – PROIZVODNA ZGRADA I NABAVA I INSTALACIJA FOTONAPONSKE ELEKTRANE 100 Kw

|  |  |
| --- | --- |
| 1. **Podizvoditelj:**
 |  |
| **Adresa:** |  |
| **OIB:** |  |
| **IBAN:** |  |
| **Podizvoditelj u sustavu PDV-a (zaokružiti):** | DA NE |
| **Kontakt osoba podizvoditelja, telefon, faks, e-pošta** |  |
| **Dio ugovora koji će izvršavati podizvoditelj (navesti predmet, količinu, vrijednost i postotni dio):** |  |

|  |  |
| --- | --- |
| **2) Podizvoditelj:** |  |
| **Adresa:** |  |
| **OIB:** |  |
| **IBAN:** |  |
| **Podizvoditelj u sustavu PDV-a (zaokružiti):** | DA NE |
| **Kontakt osoba podizvoditelja, telefon, faks, e-pošta** |  |
| **Dio ugovora koji će izvršavati podizvoditelj (navesti predmet, količinu, vrijednost i postotni dio):** |  |

**Svojim potpisom potvrđujemo da smo proučili i razumjeli Poziv na dostavu ponude.**

\**U slučajuda se dio ugovora ustupa više podizvoditelja, obrazac je moguće višestruko koristiti.*

U \_\_\_\_\_\_\_\_\_\_\_\_\_\_, \_\_/\_\_/20\_\_. ZA PONUDITELJA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime i potpis osobe ovlaštene za zastupanje gospodarskog subjekta)

OBRAZAC III Poziva na dostavu ponude

IZJAVA O NEPOSTOJANJU RAZLOGA ISKLJUČENJA

Broj nabave: 001/2023

Predmet nabave Izvođenje radova – gradnja - POSLOVNO – PROIZVODNA ZGRADA I NABAVA I INSTALACIJA FOTONAPONSKE ELEKTRANE 100 Kw

Radi dokazivanja nepostojanja situacija opisanih točkom 3. Poziva na dostavu ponude, a koje bi mogle dovesti do isključenja iz postupka nabave, dajem

 **I Z J A V U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (adresa stanovanja) OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_, broj osobne iskaznice \_\_\_\_\_\_\_\_\_\_\_\_\_\_\_ izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kao po zakonu ovlaštena osoba za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv i sjedište gospodarskog subjekta, OIB) pod materijalnom i kaznenom odgovornošću izjavljujem da ponuditelj i osoba po zakonu ovlaštena za zastupanje ponuditelja

1. nisu pravomoćno osuđeni za kazneno djelo sudjelovanje u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima

2. su ispunili obavezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja

3. se nisu lažno predstavili ili pružili neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije

4. nije u stečaju, insolventan ili u postupku likvidacije, njegovom imovinom ne upravlja stečajni upravitelj ili sud, nije u nagodbi s vjerovnicima, nije obustavio poslovne aktivnosti niti je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima

5. u posljednje dvije godine do početka postupka nabave nije učinio težak profesionalni propust koji Naručitelj može dokazati na bilo koji način.

U \_\_\_\_\_\_\_\_\_\_\_\_\_\_, \_\_/\_\_/20\_\_.

ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za zastupanje gospodarskog subjekta)

OBRAZAC IV Poziva na dostavu ponude

IZJAVA O ISPUNJENJU UVJETA KVALIFIKACIJE

Broj nabave: 001/2023

Predmet nabave Izvođenje radova – gradnja - POSLOVNO – PROIZVODNA ZGRADA I NABAVA I INSTALACIJA FOTONAPONSKE ELEKTRANE 100 Kw

Radi dokazivanja pravne, financijske te tehničke i stručne kvalifikacije traženih u točki 4. Dokumentacije za nadmetanje dajem

 **I Z J A V U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (adresa stanovanja) OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_, broj osobne iskaznice \_\_\_\_\_\_\_\_\_\_\_\_\_\_\_ izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kao po zakonu ovlaštena osoba za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv i sjedište gospodarskog subjekta, OIB) pod materijalnom i kaznenom odgovornošću izjavljujem:

da ispunjavam sve uvjete opisane u točki 4. Dokumentacije za nadmetanje.

\_\_\_\_\_\_\_\_\_\_\_\_\_, \_\_/\_\_/20\_\_.

 ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za zastupanje gospodarskog subjeka)

OBRAZAC V Poziva na dostavu ponude

TROŠKOVNIK

Broj nabave: 001/2023

NABAVA: Izvođenje radova – gradnja - POSLOVNO – PROIZVODNA ZGRADA I NABAVA I INSTALACIJA FOTONAPONSKE ELEKTRANE 100 Kw

**TROŠKOVNIK**

|  |  |  |  |  |  |
| --- | --- | --- | --- | --- | --- |
| **Predmet****br.** | **Predmet nabave** | **Jedinica mjere** | **Količina** | **Jedinična cijena u EUR (bez PDV-a)** | **Ukupna cijena u EUR (bez PDV-a)** |
| **1** | **2** | **3** | **4** | **5** | **6** |
| Grupa 1 | IZVOĐENJE RADOVA – GRADNJA POSLOVNO-PROIZVODNA ZGRADA | cjelina | 1 |  |  |
| Grupa 2 | NABAVA I INSTALACIJA FOTONAPONSKE ELEKTRANE 100Kw | cijelina | 1 |  |  |
|  |
| **Cijena ponude u EURIMA bez poreza na dodanu vrijednost:** |  |
| **Cijena ponude u EURIMA bez poreza na dodanu vrijednost – brojkama:** |

\_\_\_\_\_\_\_\_\_\_\_\_\_, \_\_/\_\_/20\_\_.

 ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za zastupanje gospodarskog subjekt